GRAMINEAE. PANICEAE. - 551. 
formi; involucro uniseto, spiculis solitariis 3—4 longiori; spiculis subtrifloris; glumis 
glabris subaequalibus, flosculis muticis; palea interiori obsoleta, paleis flosculorum 
hermaphroditorum dorso laevissimis. 
Standort: An den lichten Rändern hoher Wälder, in Marschboden, massenweise bei- 
sammenstehend, mit den vorher erwähnten Liliaceen, in der Nähe von Boror, 18" S. B.; im 
März, April. | 
Culmi firmi, caespitosi, stricti, simplices, infra articulos tenuiter pubescentes, ceterum 
glaberrimi, nitentes, teretes, leviter striatuli. Nodi glabri, fusci, angusti. Folia lineari-lanceo- 
lata, acutata, saepe ulnam longa et 2 uncias lata, secus nervos valde prominentes plicata, 
utrinque ei margine aculeolis scaberrima; vaginae internodiis paullo breviores, usque ad basin 
fissae, inferne subteretes et laeves, superne compressae dorso carinatae et scabriusculae, 
valide striatae, ad aperturam et margine superiore barbato-pilosae; ligula in setis brevibus 
densisque dissoluta. Panicula stricta, ramoso-spicaeformis, valde (saepe 18 pollices) elongata, 
subcylindrica; rachis angulata, setulis plus minus scabra; rami stricti denique subpatentes, 
scaberrimi, in ramulos tenues praesertim. inferiores divisi. Spiculae tri- vel rarius biflorae, 
solitariae, brevissime pedicellatae, seta unica involucrali elongata flexuosa scabriuscula pur- 
pureo-virescenti spiculam quadruplo superante ad basin instructae, ovato-lanceolatae, acutius- 
culae; glumae duae inaequales, membranaceae, concavae, subrotundo-ovatae, obtusiusculae, 
nervis viridulis subelevatis lateralibus ante apicem hyalinum desinentibus notatae, inferior basin 
spiculae amplectens, 3-nervis, flore inferiore duplo brevior, superior glumam inferiorem paullo 
superans, 5-nervis; flosculus inferior neuter, bipaleaceus, palea inferiori glumae inferiori 
opposita, majori, membranacea, obtusiuscula, nervis 5 viridibus notata, concava, palea superiori 
rudimentali squamacea, nunc rotunda nunc elongata et truncata, saepe *obsoleta; flosculus se- 
cundus et tertius hermaphroditus, neutrum aequans, palea inferiori glumae superiori opposita, 
cartilaginea, stramineo-albida glaberrima nitente, ovata, acutiuscula, dorso convexo laevissima, 
interiorem marginibus amplectente, palea superiore inferiori similis sed- angustiore, flexuris 
rotundatis, marginibus membranaceo- hyalinis genitalia includente, squamulis duabus anticis 
collateralibus subcarnosis oblongis apice rotundatis. Stamina tria, hypogyna, filamentis brevi- 
bus glabris, antheris linearibus glabris. Ovarium oblongum glabrum, stylis terminalibus diver- 
genti-erectiusculis, stigmatibus penicelliformibus fulvo- coerulescentibus, pilis subserratis plumosis. 
Summam cum Setaria macrostachya Humb. Kunth (Nov. Gen. I. 99) habet similitu- 
dinem. Cum ea nempe culmo cannaeformi, foliis latis et panicula maxima ab omnibus hujus 
generis speciebus primo obtutu longe diversa; facillime autem ab ea dignoscitur: culmo 
strictiori, foliis adhuc duplo latioribus eleganter plicatis, vaginis subglabris, marginibus fissurae 
superioribus barbato-ciliatis, paniculae ramis majoribus magisque excurvatis, rachide scabra 
nec densissime pilosa, setis involucralibus valde brevioribus et glabrioribus saepius violaceis, 
inprimis autem glumis magis aequalibus, spiculis saepius trifloris, paleisque flosculorum her- 
maphroditorum dorso laevibus nec transversim rugosis. 
